તમે વડૉ પ્રધાન કોણ બનશે એની અનિશ્ચિતતાની વાત કરી છે. સંસદીય પદ્ધતિમાં તો એવું જ હોય. બ્રિટનમાં પણ એવું જ બને છે. કયો પક્ષ જીતશે તે પણ અગાઉથી નક્કી નથી હોતું. પ્રમુખીય પદ્ધતિમાં માત્ર બે ઉમેદવારોના ચહેરા નજરે ચડે છે પણ કોણ જીતશે એ તો નક્કી નથી હોતું. લોકશાહીની આ અનિશ્ચિતતા જ એનું મૂળ તત્વ છે. ચીફ ઑફ આર્મી સ્ટાફ જ વડા પ્રધાન બની શકે એવો નિયમ હોય તો સીનિયોરિટી પ્રમાણે પહેલેથી ખબર હશે કે બે વર્ષ પછી કોણ આપણા પર શાસન કરશે. વડો પ્રધાન નોકરીની રીતે સિલેક્ટ નથી થતો એ તો સારૂં છે. સિનિયોરિટીના નિયમમાં માત્ર જનતાને ખબર હોય કે કોણ વડો પ્રધાન બનશે, પરંતુ એની પસંદગીમાં તો જનતાનું કઈં ન ચાલે.જનતા વધુ ને વધુ જાગૃત બનતી જાય એ જ ઉપાય છે.